Nr.4253/03.07.2015

AVIZ DE MEDIU

Nr. 5/03.07.2015

 Ca urmare a notificării adresate de PRIMĂRIA MUNICIPIULUI PAŞCANI, cu sediul în Municipiul Paşcani, str. Ştefan cel Mare, nr.16, regiunea/judeţul Iaşi, înregistrată la nr.10401/16.10.2014, în urma analizării documentelor transmise şi a verificării,

 în urma parcurgerii integrale a etapelor procedurale,prevăzute de HG 1076/2004 privind stabilirea procedurii de realizare a evaluării de mediu pentru planuri şi programe,

In urma consultărilor desfăşurate in cadrul şedinţei Comitetului special Constituit desfăşurată la APM Iaşi in data de 04.06.2015

 în baza Hotărârii Guvernului nr. 38/2015 privind organizarea şi funcţionarea Ministerului Mediului, Apelor şi Pădurilor, a HG nr.1000/2012 privind reorganizarea şi funcţionarea Agentiei Naţionale pentru Protecţia Mediului şi a Legii protecţiei mediului nr. 137/1995, aprobată cu legea nr.265/2006 cu modificările şi completările ulterioare, se emite:

AVIZ DE MEDIU

 pentru proiectul de program **„Strategia de dezvoltare locală a Municipiului Paşcani pentru perioada 2014-2020”** , titular de program Unitatea Administrativ Teritorială Municipiul Paşcani jud. Iaşi,

Promovat de Unitatea Administrativ Teritorială Municipiul Paşcani jud. Iaşi,

In scopul adoptării/aprobării **„Strategiei de dezvoltare locală a Municipiului Paşcani pentru perioada 2014-2020”**,

Având ca obiectiv general: evaluarea şi punerea in valoare a oportunităţilor economice şi investiţionale care să contribuie la realizarea obiectivelor locale care ţin de competenţa administraţiei publice, in conformitate cu liniile strategice europene, naţionale şi regionale,

**Şi ca obiective specifice:**

**Obiectivul operațional 1. Creșterea accesibilității și a mobilității mărfurilor și persoanelor la nivelul municipiului Pașcani,**

* Măsura 1.1. Asigurarea conectării municipiului la polii urbani de creștere şi la rețeaua TEN-T,
* Măsura 1.2. Creșterea mobilității în interiorul municipiului,
* Măsura 1.3. Asigurarea conexiunii cu zonele peri-urbane şi rurale înconjurătoare,

**Obiectivul operațional 2. Creșterea competitivității economiei locale și crearea de noi locuri de muncă**

* + - Măsura 2.1. Înființarea de structuri de sprijinire a afacerilor și inovării,
		- Măsura 2.2. Sprijnirea antreprenoriatului și a competitivității mediului de afaceri local,
		- Măsura 2.3. Creșterea competitivității sectorului agricol din zona periurbană a municipiului Pașcani,

**Obiectivul operațional 3. Reabilitarea infrastructurii urbane și sociale și furnizarea de servicii publice de bază de calitate**

* Măsura 3.1. Regenerarea spaţiilor urbane și diversificarea oportunităților de petrecere a timpului liber,
* Măsura 3.2. Îmbunătățirea infrastructurii și creșterea calității serviciilor educaționale,
* Măsura 3.3. Îmbunătățirea infrastructurii și creșterea calității serviciilor de sănătate,
* Măsura 3.4. Creșterea calității serviciilor sociale și promovarea incluziunii sociale,
* Măsura 3.5. Valorificarea patrimoniului material și imaterial și diversificarea ofertei culturale,
* Măsura 3.6. Asigurarea accesului locuitorilor comunității la reţelele de apă şi canalizare,
* Măsura 3.7 Asigurarea accesului locuitorilor comunității la reţelele de energie electrică ,
* Măsura 3.8. Asigurarea accesului locuitorilor comunității la reţelele de gaze naturale,

**Obiectiv operațional 4. Asigurarea dezvoltării durabile a municipiului Pașcani**

* Măsura 4.1. Reducerea poluării și conservarea peisajului și a biodiversității,
* Măsura 4.2. Managementul adecvat al riscurilor naturale și antropice,
* Măsura 4.3. Extinderea și consolidarea sistemului de management integrat al deșeurilor,
* Măsura 4.4. Creșterea eficienței energetice a fondului construit,
* Măsura 4.5. Promovarea producerii și consumului de energie din resurse regenerabile,

**Obiectivul operațional 5. Dezvoltarea capacității administrative și asigurarea bunei guvernanțe la nivel local:**

* Măsura 5.1. Dezvoltarea capacității de planificare a administrației publice locale,
* Măsura 5.2. Creșterea calității serviciilor furnizate de administrația publică locală și stimularea cooperării interinstituționale,

In vederea atingerii obiectivelor specifice, strategia prevede realizarea de măsuri pentru protecţia mediului inclusiv proiecte prioritare aflate in derulare sau noi, prezentate in Anexa 1 la prezentul aviz:

 In următoarele condiţii:

-Imbunatăţirea calităţii aerului prin reducerea emisiilor generate din sectorul energetic şi transportul rutier;

-Extinderea spaţiilor verzi in scopul asigurării unei suprafeţe minime de 26mp/locuitor;

-Modernizarea şi extinderea reţelelor de alimentare cu apă potabilă şi a reţelelor de canalizare;

-Imbunatăţirea calităţii apei uzate evacuate din staţia de epurare ;

-Gestionarea corespunzătoare a corpurilor de apă de suprafaţă;

-Creşterea suprafeţei impădurite;

-Creşterea nivelului de conştientizare a populaţiei şi a agenţilor economici privind managementul ariilor naturale protejate;

-Creşterea capacităţii de control a autorităţilor locale asupra respectării prevederilor legale specifice privind ariile naturale protejate;

-Implementarea unui sistem de colectare selectivă a deşeurilor şi extinderea acestuia atât in mediul urban cât şi in cel rural;

-Imbunatăţirea sistemului de gestionare a deşeurilor menajere prin aplicarea de soluţii de recuperare/reciclare şi reducere a cantităţilor de deşeuri biodegradabile generate;

-Creşterea nivelului de conştientizare a populaţiei şi a agenţilor economici privind managementul deşeurilor;

--Reabilitarea, conservarea şi valorificarea patrimoniului cultural;

-Amenajarea durabilă şi accesibilitatea zonelor cu potenţial turistic;

-Gestionarea adecvată a zonelor turistice;

-Reducerea disconfortului cauzat de zgomot şi vibraţii asupra populaţiei din vecinătatea zonelor cu trafic intens;

-Reducerea impactului negativ cauzat de concentraţiile ridicate de nitraţi in fântâni asupra sănătăţii populaţiei ;

-Imbunătăţirea accesibilităţii prin investiţii in infrastructura rutieră;

-Gestionarea corespunzătoare a infrastructurii de transport;

-Creşterea nivelului de conştientizare şi instruire a populaţiei cu privire la riscurile de mediu;

-Intărirea capacităţii de prevenire şi control a protecţiei mediului;

Strategia prevede următoarele acţiuni şi proiecte pentru imbunătăţirea calităţii mediului şi protecţia sănătăţii populaţiei:

* **Imbunătăţirea calităţii aerului:**

-reabilitarea şi modernizarea rutelor de transport, realizarea de noi rute de transport;

-utilizarea mijloacelor de transport in comun şi a vehiculelor cu emisii reduse de poluanţi;

-extinderea deplasării pe bicicletă prin realizarea de noi piste pentru biciclete;

-utilizarea resurselor regenerabile şi alternative de generare a energiei;

* **Calitatea apelor, a surselor de apă:**

-reabilitarea, modernizarea şi/sau construcţia de noi infrastructuri de utilităţi pentru alimentarea cu apă, canalizare şi epurare a apelor uzate;

* **Calitatea şi protecţia solului:**

Extinderea spatiilor verzi şi a suprafetelor ucupate de perdele forestiere;

* **Protecţia şi conservarea biodiversităţii:**

-Actualizarea datelor privind siturile NATURA 2000 aflate pe teritoriul Municipiului Paşcani;

-Program de amenajare a siturilor naturale cu potenţial turistic, in concordanţă cu planurile de management al siturilor naturale protejate;

-conservarea şi valorificarea obiectivelor de patrimoniu, amenajarea siturilor naturale şi antropice cu potential turistic, implementarea unor planuri de management pentru anumite zone turistice

* **Managementul deşeurilor:**

-Promovarea dezvoltării in municipiul Paşcani a industriilor de prelucrare/valorificare a deşeurilor şi promovarea colectării separate la sursă a deşeurilor biodegradabile in vederea producerii de compost;

-extinderea şi modernizarea infrastructurii de colectare, procesare, depozitare şi eliminare finală a deşeurilor;

* **Educaţie, populaţie şi sănătate umană:**

-modernizarea infrasctucturii culturale şi dotarea adecvată a acesteia , promovarea unor institutii culturale;

-Organizarea unor festivaluri de nişă, susţinerea unui circuit al muzeelor private;

-Organizarea de târguri de produse tradiţionale ţărăneşti, cu potenţial de atragere a turiştilor;

-Imbunătăţirea infrastructurii medicale şi un program de sprijinire şi promovare a educaţiei pentru sănătate;

-creşterea nivelului de conştientizare şi instruire a populaţiei şi autorităţilor locale cu privire la problematica specifica protecţiei mediului;

-intărirea capacităţii instituţionale de control şi monitorizare a respectării normelor legale de mediu de către autorităţile locale şi agenţii economici

* **Transport**

-dezvoltarea unui sistem integrat de management rutier la nivelul municipiului Paşcani;

-dezvoltarea infrastructurii de transport intermodal;

-Intreţinerea curentă a elementelor componente aferente drumurilor municipiului Paşcani

In procedura de emitere a avizului de mediu prevazută de HG nr.1076/2004, s-au asigurat acţiuni pentru informarea, consultarea şi participarea publicului prin publicarea in mass media şi la Primăria Municipiului Paşcani a anunţurilor privind solicitarea de emitere a avizului de mediu, decizia etapei de incadrare, organizarea dezbaterii publice. Pe parcursul procedurii de emitere a avizului de mediu s-au luat in considerare observaţiile publicului interesat.Cu ocazia şedinţei de dezbatere publică, desfăşurată in data de 19.05.2015, la sediul Primăriei Municipiului Paşcani a participat public interesat, nefiind inregistrate observaţii sau propuneri din partea acestuia

**Monitorizarea implementării strategiei**

Pentru monitorizarea implementării Strategiei de Dezvoltare Locală a Municipiului Pașcani pentru perioada 2014 - 2020, se vor utiliza indicatori, în corelare cu cei utilizați de Comisia Europeană și cu Referențialul Orașelor Europene Durabile, după cum urmeaza:

|  |  |  |
| --- | --- | --- |
| **Indicator** | **Unitatea de măsură** | **Sursa datelor** |
| Migrația netă a populației | Nr. | INS |
| Ponderea din PIB alocată cheltuielilor cu CDI | % | INS |
| Procentul gospodăriilor care au acces la internet de mare viteză | % | INS |
| Rata de ocupare a populației de 20 - 64 ani | % | INS |
| Ponderea populației ocupate în servicii  | % | INS |
| Ponderea populației ocupate în industrie | % | INS |
| Ponderea deplasărilor cu autovehiculul propriu | % | Studiu de trafic |
| Rata abandonului școlar | % | INS, ISJ Iași |
| Ponderea persoanelor de 30 - 34 de ani care au absolvit studii superioare | % | INS |
| Speranța de viață a populației | Ani | INS |
| Suprafața locuibilă medie/persoană  | Mp | INS |
| Populația expusă riscului de excluziune socială | % | INS |
| Ponderea din bugetul local consolidat alocată culturii și sportului | % | Primăria Municipiului Pașcani |
| Volumul emisiilor de CO2  | Tone/locuitor | APM |
| Ponderea energiei regenerabile în consumul total de energie electrică | % | TRANSELECTRICA |
| Ponderea deținutâ de zonele protejate din suprafața administrativă a municipiului | % | Primăria Municipiului Pașcani, APM |
| Numărul de depășiri înregistrate la indicatorul PM10 (particule în suspensie) față de volumul maxim admis | Nr. | APM |
| Extinderea zonelor construite | Mp/locuitor | Primăria Municipiului (Pașcani) |
| Gradul de satisfacție al cetățenilor cu privire la spațiile publice  | % | Anchetă pe bază de chestionar (Primăria Municipiului Pașcani) |

Pentru monitorizarea implementării strategiei se va avea in vedere:

1. Realizarea de acțiuni de monitorizare în anul 2017, respectiv în 2019, corelat cu procesul de examinare a performanțelor de la nivel național, impus de Comisia Europeană pentru toate Statele Membre pentru rezerva de performanță;
2. Documentarea valorii indicatorilor de monitorizare selectați, de către Primăria Municipiului Pașcani, pe baza metodelor și surselor de colectare a informațiilor.
3. Elaborarea unor rapoarte de monitorizare a implementării strategiei, după acțiunile din 2017 și 2019

Rapoartele de monitorizare au rolul de a evidenţia stadiul implementării Strategiei şi vor cuprinde recomandări pentru eficientizarea implementării acesteia. Prin urmare, acesta va avea următoarea structură minimală:

* Introducere: Raportul de monitorizare va avea o secţiune introductivă în care se vor menţiona informaţii cu privire la perioada acoperită de raportul de monitorizare, sursele de date utilizate pentru aprecierea progresului în implementarea strategiei, dificultăţi întâmpinate.
* Capitolul 1: Descrierea activităţilor desfăşurate în procesul de monitorizare.
* Capitolul 2: Prezentarea măsurilor şi acţiunilor care au făcut obiectul procesului de monitorizare. Vor fi, apoi, menţionate recomandări de eficientizare a implementării fiecărei măsuri şi acţiuni în parte;
* Concluzii finale: Aprecierea generală privind progresul înregistrat în implementarea Strategiei.

Rapoartele de monitorizare se vor prezenta în Consiliului Local de către persoana desemnată să coordoneze această activitate, pentru a analiza progresul înregistrat în implementarea Strategiei şi a stabili măsurile necesare pentru eficientizarea implementării acesteia. În vederea facilitării activității de monitorizare, se va realiza o dezbatere prealabilă a rapoartelor elaborate în cadrul diferitelor grupuri de lucru tematice funcționale la nivel local sau județean (de ex. pentru învățământul tehnic și profesional, pentru protecția mediului, etc.).

De asemenea, la nivelul anului 2023, când toate proiectele din perioada de programare 2014 - 2020 vor fi finalizate, se va efectua și o evaluare ex-post (finală) a implementării strategiei și va fi elaborat, de către un expert extern, un Raport de evaluare ex-post, care va include o analiză a:

* gradului de realizare a indicatorilor cuprinşi în Strategie;
* eficienţei implementării acestuia;
* impactului efectiv în termeni de eliminare a problemelor sau de valorificare a şanselor care au stat la baza Strategiei;
* sustenabilităţii rezultatelor obţinute;
* mecanismelor cauzale care au stat la baza succesului sau insuccesului în implementarea priorităţilor Strategiei;
* eventualelor efecte secundare neplanificate;
* lecţiilor învăţate din implementarea actualei Strategii pentru exerciţiile de planificare viitoare – identificând, de exemplu, înregistrarea şi menţionarea deficienţelor constatate în legătură cu procesul iniţial de proiectare a priorităţilor, măsurilor, acţiunilor, ţintelor, indicatorilor şi menţionând recomandările pentru diminuarea sau eliminarea acestor deficienţe în exerciţiile de planificare viitoare.

|  |  |  |  |
| --- | --- | --- | --- |
| Aspect/componenta de mediu potenţial afectată de strategie | Indicatori propuşi pentru monitorizarea efectelor | Frecventa monitorizării | Observaţii |
| Calitatea aerului | Volumul emisiilor de CO2 | Anual | Pe baza inventarului anual de emisii atmosferice |
| Ponderea energiei regenerabile în consumul total de energie electrică | Anual | Pe baza numărului de proiecte pentru care s-a emis acord de mediu/Autorizaţie de mediu |
| Calitatea apelor  | Numărul de locuitori/locuinte racordate la reţelele de alimentare cu apă/canalizare | Anual | Situaţie curentă, raportată la anul precedent |
| Lungimea totală a reţelelor de alimentare cu apă/canalizare | Anual |  |
| Cantitatea de poluanţi evacuaţi in apele de suprafaţă | Anual |  |
| Parametri de calitate ai apei potabile | Anual |  |
| Calitatea solului/utilizare terenuri | Suprafeţe de teren contaminate | Anual |  |
| Suprafaţă agricolă exploatată | Anual | Situaţie curentă raportată la anul precedent |
| Gestiunea deşeurilor | Gradul de colectare selectivă | Anual |  |
| Numărul de investiţii in instalaţii de prelucrare/ valorificare a deşeurilor | Anual | Pe baza numărului de proiecte pentru care s-a emis acord de mediu/autorizaţie de mediu |
| Gradul de tratare/valorificare/ reutilizare a deşeurilor | Anual |  |
| Patrimoniu cultural | Numărul de monumente reabilitate | Anual |  |
| Număr de cladiri de patrimoniu reabilitate | Anual |  |
| Populaţie şi sănătate umană | Număr de imbolnaviri | Anual | Situaţie curentă raportată la anul prevedent care va viza bolile respiratorii şi cele cu transmitere pe cale hidrică |
| Nivelul de zgomot emis de sursele majore | Anual | Pe baza măsurătorilor nivelului de zgomot |

Titularul Strategiei de dezvoltare are obligaţia să depună anual până la sfârşitul primului trimestru al anului ulterior realizării monitorizării, un raport cu rezultatele programului de monitorizare, la APM Iaşi şi GNM-SCJ Iaşi şi va fi pus la dispoziţia publicului in format tipărit şi in format electronic prin afişare pe pagina de internet a Primăriei Municipiului Paşcani.

 Emiterea avizului de mediu s-a realizat cu luarea in considerare a aspectelor de mediu integrate in programul strategiei, respectiv a problemelor de mediu identificate in raportul de mediu , luând in considerare , pe parcursul procedurii de reglementare, opiniile formulate de către publicul interesat.

 Prezentul aviz este valabil de la data emiterii, pe toată perioada de valabilitate a Strategiei , dacă nu intervin modificări ale acestuia.

 Nerespectarea condiţiilor prezentului aviz constituie contravenţie şi se pedepseşte conform prevederilor legale în vigoare.

Primaria Municipiului Paşcani va respecta măsurile şi recomandările formulate in Raportul de mediu, intocmit in conformitate cu prevederile legislaţiei de mediu in vigoare.

Titularul STRATEGIEI DE DEZVOLTARE/titularii proiectelor au obligaţia de a solicita şi de a obţine de la APM Iaşi acordul de mediu pentru realizarea lucrărilor de investiţie prevăzute in strategie.

|  |  |
| --- | --- |
| **DIRECTOR EXECUTIV,** | **ŞEF SERVICIU AVIZE, ACORDURI, AUTORIZAŢII,** |
| **Ing. Victor Bogdan DAVIDEANU** | **Ing. Maria Iacob** |
|  | **INTOCMIT,****Ing. Vasile Coşescu** |